athenaeus-soph.deipnosophistae 14.4
ὅτι δὲ καὶ Σύλλας ὁ Ῥωμαίων στρατηγὸς φιλόγελως ἦν προείρηται . Λεύκιος δὲ Ἀνίκιος , καὶ αὐτὸς ʽ Ῥωμαίων στρατηγήσας , Ἰλλυριοὺς καταπολεμήσας καὶ αἰχμάλωτον ἀγαγὼν Γένθιον τὸν τῶν Ἰλλυριῶν βασιλέα σὺν τοῖς τέκνοις , ἀγῶνας ἐπιτελῶν τοὺς ἐπινικίους ἐν τῇ Ῥώμῃ παντὸς γέλωτος ἄξια πράγματα ἐποίησεν , ὡς Πολύβιος ἱστορεῖ ἐν τῇ τριακοστῇ . μεταπεμψάμενος γὰρ τοὺς ἐκ τῆς Ἑλλάδος ἐπιφανεστάτους τεχνίτας καὶ σκηνὴν κατασκευάσας μεγίστην ἐν τῷ κίρκῳ πρώτους εἰσῆγεν αὐλητὰς · οὗτοι δ’ ἦσαν Θεόδωρος ὁ Βοιώτιος , Θεόπομπος , Ἕρμιππος , ὁ Λυσίμαχος , οἵτινες ἐπιφανέστατοι ἦσαν . τούτους οὖν στήσας ἐπὶ τὸ προσκήνιον μετὰ τοῦ χοροῦ αὐλεῖν ἐκέλευσεν ἅμα πάντας . τῶν δὲ διαπορευομένων τὰς κρούσεις μετὰ τῆς ἁρμοζούσης κινήσεως προσπέμψας οὐκ ἔφη καλῶς αὐτοὺς αὐλεῖν , ἀλλ’ ἀγωνίζεσθαι μᾶλλον ἐκέλευσεν . τῶν δὲ διαπορούντων ὑπέδειξέν τις τῶν ῥαβδούχων ἐπιστρέψαντας ἐπαγαγεῖν ἐπ’ αὐτοὺς καὶ ποιεῖν ὡσανεὶ μάχην . ταχὺ δὲ συννοήσαντες οἱ αὐληταὶ καὶ λαβόντες ὁ ὁρμὴν οἰκείαν ταῖς ἑαυτῶν ἀσελγείαις μεγάλην ἐποίησαν σύγχυσιν . συνεπιστρέψαντες δὲ τοὺς μέσους χοροὺς πρὸς τοὺς ἄκρους οἱ μὲν αὐληταὶ φυσῶντες ἀδιανόητα καὶ διαφέροντες τοὺς αὐλοὺς ἀπῆγον ἀνὰ μέρος ἐπ’ ἀλλήλους , ἅμα δὲ τούτοις ἐπικτυποῦντες οἱ χοροὶ καὶ συνεπισείοντες τὴν σκευὴν ἐπεφέροντο τοῖς ἐναντίοις καὶ πάλιν ἀνεχώρουν ἐκ μεταβολῆς , ὡς δὲ καὶ περιζωσάμενός τις τῶν χορευτῶν ἐκ τοῦ καιροῦ στραφεὶς ἦρε τὰς χεῖρας ἀπὸ πυγμῆς πρὸς τὸν ἐπιφερόμενον αὐλητήν , τότ’ ἤδη κρότος ἐξαίσιος ἐγένετο καὶ κραυγὴ τῶν θεωμένων , ἔτι δὲ τούτων ἐκ παρατάξεως ἀγωνιζομένων ὀρχησταὶ δύο εἰσήγοντο μετὰ συμφωνίας εἰς τὴν ὀρχήστραν , καὶ πύκται τέσσαρες ἀνέβησαν ἐπὶ τὴν σκηνὴν μετὰ σαλπιγκτῶν καὶ βυκανιστῶν . ὁμοῦ δὲ τούτων πάντων ἀγωνιζομένων ἄλεκτον ἦν τὸ συμβαῖνον , περὶ δὲ τῶν τραγῳδῶν , φησὶν ὁ Πολύβιος , ὅ τι ἂν ἐπιβάλωμαι λέγειν , δόξω τισὶν διαχλευάζειν .
Lemmas: ὅτι δέ καί Σύλλας ὁ Ῥωμαῖος στρατηγός φιλόγελως εἰμί προλέγω . Λεύκιος δέ Ἀνίκιος , καί αὐτός ʽ Ῥωμαῖος στρατηγέω , Ἰλλυριοί καταπολεμέω καί αἰχμάλωτος ἄγω Γένθιος ὁ ὁ Ἰλλυριοί βασιλεύς σύν ὁ τέκνον , ἀγών ἐπιτελέω ὁ ἐπινίκιος ἐν ὁ Ῥώμη πᾶς γέλως ἄξιος πρᾶγμα ποιέω , ὡς Πολύβιος ἱστορέω ἐν ὁ τριακοστός . μεταπέμπω γάρ ὁ ἐκ ὁ Ἑλλάς ἐπιφανής τεχνίτης καί σκηνή κατασκευάζω μέγας ἐν ὁ κίρκος πρῶτος εἰσάγω αὐλητής · οὗτος δέ εἰμί Θεόδωρος ὁ Βοιώτιος , Θεόπομπος , Ἕρμιππος , ὁ Λυσίμαχος , ὅστις ἐπιφανής εἰμί . οὗτος οὖν ἵστημι ἐπί ὁ προσκήνιον μετά ὁ χορός αὐλέω κελεύω ἅμα πᾶς . ὁ δέ διαπορεύω ὁ κροῦσις μετά ὁ ἁρμόζω κίνησις προσπέμπω οὐ φημί καλός αὐτός αὐλέω , ἀλλά ἀγωνίζομαι μάλα κελεύω . ὁ δέ διαπορέω ὑποδείκνυμι τις ὁ ῥαβδοῦχος ἐπιστρέφω ἐπάγω ἐπί αὐτός καί ποιέω ὡσανεί μάχη . ταχύς δέ συννοέω ὁ αὐλητής καί λαμβάνω ὁ ὁρμή οἰκεῖος ὁ ἑαυτοῦ ἀσέλγεια μέγας ποιέω σύγχυσις . συνεπιστρέφω δέ ὁ μέσος χορός πρός ὁ ἄκρος ὁ μέν αὐλητής φυσάω ἀδιανόητος καί διαφέρω ὁ αὐλός ἀπάγω ἀνά μέρος ἐπί ἀλλήλων , ἅμα δέ οὗτος ἐπικτυπέω ὁ χορός καί συνεπισείω ὁ σκευή ἐπιφέρω ὁ ἐναντίος καί πάλιν ἀναχωρέω ἐκ μεταβολή , ὡς δέ καί περιζώννυμι τις ὁ χορευτής ἐκ ὁ καιρός στρέφω ἀείρω ὁ χείρ ἀπό πυγμή πρός ὁ ἐπιφέρω αὐλητής , τότε ἤδη κρότος ἐξαίσιος γίγνομαι καί κραυγή ὁ θεάομαι , ἔτι δέ οὗτος ἐκ παράταξις ἀγωνίζομαι ὀρχηστής δύο εἰσάγω μετά συμφωνία εἰς ὁ ὀρχήστρα , καί πύκτης τέσσαρες ἀναβαίνω ἐπί ὁ σκηνή μετά σαλπιγκτής καί βυκανιστής . ὁμοῦ δέ οὗτος πᾶς ἀγωνίζομαι ἄλεκτος εἰμί ὁ συμβαίνω , περί δέ ὁ τραγῳδός , φημί ὁ Πολύβιος , ὅς τις ἄν ἐπιβάλλω λέγω , δοκέω τις διαχλευάζω .